Държавен вестник, бр. 90, 2014 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  90
карта“, както и организира, администрира и 
контролира тяхното изготвяне, отпечатване 
и издаване .
(3) Националното бюро на българските 
автомобилни застрахователи приема прави-
ла на Националното бюро на българските 
автомобилни застрахователи за сертификат 
„Зелена карта“ и гранична застраховка, които 
са задължителни за всички негови членове.
Чл. 27. (1) Членовете на Националното 
бюро на българските автомобилни застра-
хователи имат право да издават сертификат 
„Зелена карта“ само на превозни средства, 
които обичайно се намират на територията 
на Република България, освен в случаите на 
гранична застраховка „Гражданска отговор-
ност“ на автомобилистите. 
(2) По изричното искане на член на Нацио­
налното бюро на българските автомобилни 
застрахователи и по решение на управителния 
съвет на Националното бюро на българските 
автомобилни застрахователи всеки член може 
да бъде упълномощен да издава сертификати 
„Зелена карта“ в държава, в която не същест-
вува национално застрахователно бюро по 
смисъла на Вътрешните правила на Съвета 
на бюрата, при спазване на условията, уста-
новени във Вътрешните правила на Съвета 
на бюрата.
Чл. 28. (1) Застраховка „Гражданска отго-
ворност“ на автомобилистите и сертификат 
„Зелена карта“ за едно моторно превозно 
средство се издават само от един и същ за-
страховател. 
(2) Допълнителното покритие за трети 
държави се предоставя с полицата по задължи-
телната застраховка „Гражданска отговорност“ 
на автомобилистите или с добавък към нея, 
срещу заплащане на допълнителна премия, 
за което застрахователят издава сертификат 
„Зелена карта“. 
(3) По искане на потребителя сертификат 
„Зелена карта“ се издава от застрахователя 
и когато покритието е с териториален обхват 
само за държавите членки и другите държави, 
чиито бюра са подписали Многостранното 
споразумение, като в този случай сертифи-
катът се издава безплатно.
(4) Застрахователят не е длъжен да издава 
сертификат „Зелена карта“, когато застрахова-
телната полица по застраховка „Гражданска 
отговорност“ на автомобилистите с терито-
риален обхват само за държавите членки и 
другите държави, чиито бюра са подписали 
Многостранното споразумение, е съставена 
на български и на английски език. 
Чл. 29. (1) Когато заедно със застраховка 
„Гражданска отговорност“ на автомобилис­
тите се издава и сертификат „Зелена карта“ 
и при договорено разсрочено плащане на 
застрахователната премия, застрахователят е 
длъжен да издаде сертификат „Зелена карта“ 
за целия срок, за който е събрана застрахо-
вателна премия.
(2) Застраховател не може да издава серти-
фикат „Зелена карта“ за целия срок на полицата 
по застраховка „Гражданска отговорност“ на 
автомобилистите, ако не е събрана изцяло 
застрахователната премия.
(3) Когато сертификат „Зелена карта“ е 
издаден в нарушение на ал. 2 за срок, по-дъ-
лъг отколкото е платена застрахователната 
премия, застрахователят носи отговорност по 
предоставеното покритие за трети държави в 
срока, посочен в сертификата. 
(4) Когато застрахователната премия е 
платена изцяло, сертификатът „Зелена карта“ 
се издава за целия срок на застрахователната 
полица по застраховка „Гражданска отго-
ворност“ на автомобилистите, съответно за 
целия срок на допълнителното покритие за 
трета държава, ако той не съвпада със срока 
на основното покритие.
Чл. 30. (1) Сертификат „Зелена карта“ се 
издава от застрахователя за срок най-малко 
от 15 дни. 
(2) В случай че сертификатът „Зелена кар-
та“ е издаден за срок, по-кратък от 15 дни, 
и ако бъде ангажирана отговорността на 
Националното бюро на българските автомо-
билни застрахователи по такъв сертификат 
„Зелена карта“ съгласно Вътрешните правила 
на Съвета на Бюрата, Националното бюро 
на българските автомобилни застрахователи 
има право да възстанови от съответния за-
страховател платените суми към увредените 
лица или други национални бюра.
Чл. 31. (1) Сертификат „Зелена карта“ е с 
териториално покритие за държавите, чиито 
означения не са зачеркнати на специално 
предвиденото в сертификата поле за тери-
ториална валидност. Застрахователят, който 
издава сертификата „Зелена карта“, е длъжен 
да разясни това обстоятелство на застрахо-
ваните лица. 
(2) Зачертаване на означение на държава 
членка или на друга държава, чието бюро е 
подписало Многостранното споразумение, в 
сертификат „Зелена карта“ не се допуска освен 
в случаите, когато към гранична застраховка 
се издава сертификат „Зелена карта“, в който 
са зачеркнати третите държави, подписали 
Многостранното споразумение.
Чл. 32. Забранява се изнасянето през гра-
ничните контролно-пропускателни пунктове 
на Република България на непопълнени блан-
ки на сертификати „Зелена карта“ освен от 
застрахователен посредник, който е изрично 
писмено упълномощен за това от съответния 
застраховател.